**Informatīvais ziņojums**

**„Par finanšu resursu izlietojumu Latvijas Republikas Neatkarības deklarācijas pasludināšanas 20.gadadienas svētku pasākumu organizēšanai”**

Informatīvais ziņojums „Par finanšu resursu izlietojumu Latvijas Republikas Neatkarības deklarācijas pasludināšanas 20.gadadienas svētku (turpmāk –svētki) pasākumu organizēšanai” sagatavots, izpildot Ministru kabineta 2010. gada 18. marta rīkojuma Nr. 154 „Par Latvijas Republikas Neatkarības deklarācijas pasludināšanas 20.gadadienas svētku pasākumu plānu un finansējuma tāmi” 5. punktu. Informatīvais ziņojums sniedz informāciju par svētku ietvaros finansētajiem pasākumiem un piešķirtā finansējuma izlietojumu.

Saskaņā ar Ministru kabineta rīkojuma Nr. 154 „Par finanšu resursu izlietojumu Latvijas Republikas Neatkarības deklarācijas pasludināšanas 20.gadadienas svētku pasākumu organizēšanai” 2. punktu Finanšu ministrijai tika uzdots piešķirt 238 620 latu svētku norises nodrošināšanai no valsts budžeta programmas 02.00.00 "Līdzekļi neparedzētiem gadījumiem". Finansējums tika piešķirts:

|  |  |  |  |
| --- | --- | --- | --- |
| **Finansējuma saņēmējs** | **Piešķirtais finansējums** | **Finansējuma izlietojums saskaņā ar iesniegtajām atskaitēm** | **Veiktie darbi** |
| 1.Iekšlietu ministrija  (Valsts policijai) | 18 064 latu sabiedriskās kārtības nodrošināšanai svētku laikā | 16 486 latu , tajā skaitā:  6245 latu amatalga amatpersonām ar speciālajām dienesta pakāpēm;  6245 latu piemaksa par virsstundu darbu;  142 latu atalgojums fiziskajām personām uz tiesiskās attiecības regulējošu dokumentu pamata;  3043 latu valsts sociālās apdrošināšanas obligātās iemaksas;  811 latu degviela | Valsts policija nodrošināja sabiedrisko kārtību šādos pasākumos:  - Pirmās dienas aploksnes zīmogošana Saeimā un Latvijas Pasta nodaļās (objekti iekļauti patrulēšanas maršrutos);  - ekumēniskais dievkalpojums Doma laukumā (patrulēšanā Doma laukumā iesaistītas 8 amatpersonas);  - svinīgā karoga pacelšanas ceremonija Rīgas pilī (patrulēšanai norīkotas 16 amatpersonas);  - Saeimas svinīgā sēde Latvijas Nacionālajā operā (patrulēšanai norīkotas 10 amatpersonas);  - Ziedu nolikšanas ceremonija un sadziedāšanās pie Brīvības pieminekļa (patrulēšanai norīkotas 50 amatpersonas un 11 auto ekipāžas);  - Valsts prezidenta un L.Zatleres pieņemšana Melngalvju namā (patrulēšanai norīkotas 14 amatpersonas);  - koncerts 11 novembra krastmalā (patrulēšanai norīkotas 30 amatpersonas un 6 autoekipāžas).  Ceļu satiksmes regulēšanu, kustības slēgšanu un transportlīdzekļu apstāšanās ierobežošanai Rīgas ielās tika iesaistītas 60 amatpersonas un 30 autoekipāžas. Svētku sabiedriskās kārtības, ceļu satiksmes nodrošināšanā un citos preventīvos pasākumos tika iesaistītas 327 amatpersonas un 80 autoekipāžas no Valsts policijas struktūrvienībām. |
| 2.Nacionālā radio un televīzijas padome pārskaitīšanai VB SIA  ‘Latvijas Televīzija” | 110 000 latu  LTV svētku programmas nodrošināšanai 1.- 4. maijs | 110 000 latu, tajā skaitā:  83 225 latu atalgojumiem;  2 502 latu komandējuma izd.;  5 942,75 latu materiāli;  18 329,90 latu pakalpojumi | LTV izveidoja plašu raidījumu klāstu pārraidot ap 45 stundu speciāli svētkiem veidotu raidījumu LTV1 un LTV7 ēterā, kurus vienoja vadmotīvs „Paldies brīvībai!”.  Speciāli svētkiem sagatavoti šādi raidījumi:  -Informatīvi dokumentālie raidījumi „20. gadi 20 stāsti.” –divdesmit cilvēkstāsti, kas liecina par konkrēti izvēlēto laiku. Kopējā hronometrāža ēterā 110 min.  - LTV videofilmas: „Neaizmirstamais sākums”- no *perestroikas* līdz 1990.gada 4.maijam, hronometrāža 52 min.  „Paslēpes ar Marģeri Zariņu” hronometrāža -52 min.  -Novadu diena Latvijas televīzijā 3.maijs. Kopējā hronometrāža 12 stundas, no plkst. 9:35-20:30 tika realizētas tiešraides no 8 Latvijas novadiem – Krāslavas, Ludzas, Jaunpiebalgas, Smiltenes, Ogres, Rundāles, Tērvetes un Jūrkalnes.  - 4.maija svētku programmas tiešraides, kopējā hronometrāža 9 stundas:  9:30 Ekumēniskais dievkalpojums Doma baznīcā  12:00 Saeimas svinīgā sēde  14:00 Ziedu nolikšana un sadziedāšanās pie Brīvības pieminekļa  19:30 svētku koncerts „Mana tautasdziesma” 11.novembra krastmalā  -Īpašās translācijas, akcijas, koncertu un dokumentālo filmu translācijas, tajā skaitā:  Konferences „1990.g. 4.maija Latvijas Neatkarības deklarācijas starptautiskie un iekšpolitiskie aspekti” tiešraide LTV mājas lapā;  3 dokumentālo filmu pirmizrādes;  Filmu nakts 2.maijā (ēterā 5 filmas no latviešu kino zelta fonda) un Dziesmu nakts 3.maijā;  E.Garančas koncerta un LNO izrādes „Bīstamie sakari” translācijas;  - LTV7 dokumentālo videofilmu projekts „Uz priekšu, Latvija!” par sporta attīstību. Hronometrāža 52 min.  - vienota svētku videografika un pašreklāma. LTV1 izveidoja videoklipus „Paldies Brīvībai!”, kurus pārraidīja ēterā no 25.aprīļa. |
| 3.Valsts prezidenta Kanceleja | 500 latu svētku publicitātes pasākumu nodrošināšanai | 500 latu izlietoti logotipa konkursa naudas balvām | Saskaņā ar svētku Rīcības komitejas lēmumu tika organizēts konkurss „Latvijas Republikas Neatkarības deklarācijas pasludināšanas 20. gadadienas logotips”. Tika piešķirta naudas balva konkursa uzvarētājam un 2 veicināšanas godalgas. Konkursa rezultātā izstrādātais logotips tika izmantots svētku publicitātes noformēšanai –interneta vietnēs, drukātajos materiālos, kā arī televīzijā. |
| 4.Izglītības un zinātnes ministrija  pārskaitīšanai Latvijas Universitātei | 21 680 latu zinātniskās konferences "1990.gada 4.maija Latvijas Neatkarības deklarācija: starptautiskie un iekšpolitiskie aspekti" organizēšanai | Apgūti 16 315.46 latu, tajā skaitā:  978.63 latu tehniskie izdevumi (telpas, drukas darbi);  2630.4 latu ēdināšanas pakalpojumi;  1658.8 latu viesnīcu pakalpojumi;  352.39 latu transporta pakalpojumi;  1681.73 latu tulkošanas pakalpojumi un aprīkojums;  8100 latu konferences rakstu krājuma, grāmatas sagatavošana un izdošana;  913.54 latu personāla atalgojums. | Konferencē „1990. gada 4. maija deklarācija: iekšpolitiskie un ārpolitiskie aspekti” 2010. gada 3. maijā piedalījās 14 referenti no sākotnēji paredzētajiem 15, to vidū Lietuvas tautas kustības bijušais vadītājs V. Landsberģis, S.Kalniete, G. Krūmiņa, E. Bošs, u.c. Galvenā uzmanība tika pievērsta 20. gadsimta 80. gadu beigu un 90. gadu sākuma sociāli politisko procesu izvērtēšanai.  Konferencē piedalījās ap 200 klausītāju - attiecīgā laika notikumu dalībnieki, Lietuvas un Igaunijas pēdējo Augstāko Padomju pārstāvju delegācija. Konferences rezultāti šī gada septembrī tiks materializēti rakstu krājumā - referātu publikācijā. Saskaņā ar svētku Rīcības komitejas lēmumu, konferences ietvaros tika izdota grāmata „1990.gada 4. maijs un 1991. gada 21. augusts Latvijas vēsturē” 48.lpp, 1000 eksemplāros. |
| 5.Ārlietu ministrijai  pārskaitīšanai sabiedrībai ar ierobežotu atbildību "PIX" | 16 664 latu brīvdabas foto­izstādes "Veltījums Latvijas Neatkarības deklarācijas pasludināšanai" organizēšanai Doma laukumā | 16 664 latu, tajā skaitā:  4 607.86 latu fotogrāfiju sagatavošanas pakalpojumi;  9 375.74 latu izstādes laukuma sagatavošanas un apkalpošanas pakalpojumi;  1750 latu autoratlīdzība;  930 latu administratīvie izdevumi; | No 1.-14. maijam Doma laukumā tika izstādītas Latvijas fotogrāfu fiksētās dokumentālās liecības par 1990. gada maija politiskajiem un sociālajiem notikumiem Latvijā. Fotoizstādes kodolu veidoja dokumentālās fotogrāfijas par 1990. gada 4. maija notikumu hronoloģiju – cilvēku pūļi pie Saeimas ēkas, kuri sekoja līdzi balsojumam Saeimā, sēde Saeimas ēkā, Deklarācijas pieņemšanas brīdis, mītiņš Daugavmalā.  Tika izstādītas 70 lielizmēra fotogrāfijas uz 35 apgaismotiem lielizmēra stendiem (2000x2000 mm). Foto izstādi varēja aplūkot visu diennakti. |
| 6.Vides ministrijai (Vides aizsardzības fonda administrācijai) –pārskaitīšanai biedrībai "Latvijas Olimpiešu klubs" projektam „Pēdas” | 40 000 latu Lielās talkas organizēšanai 2010.gada 24.aprīlī. | 40 000 latu izlietoti polipropilēna 50 l maisu iegādei. | Lielā talka, kas notika jau trešo reizi visā Latvijā 24.aprīlī kopumā iesaistīja 2160 000 brīvprātīgo talcinieku. Talkas mērķis – Latvija – tīrākā valsts pasaulē. Piešķirtais finansējums tika izlietots 376 000 maisu iegādei. Kopā bez maksas pašvaldībām un RIMI un Superneto veikalu tīklā tika izdalīti 800 000 maisi. |
| 7.Kultūras ministrija 31 712 latu,  tajā skaitā: |  |  |  |
| 7.1.  valsts aģentūrai "Nemateriālā kultūras mantojuma valsts aģen­tūra" | 24 412 latu svinīgā pasākuma pie Brīvības pieminekļa organizēšanai | 24 269.27 latu, tajā skaitā:  1 897 latu autoratlīdzība;  5958.80 latu līgumdarbi;  10 053.47 latu tehniskie izdevumi (uzbūve);  5201.55 latu pakalpojumi;  1 158.45 latu transporta pakalpojumi. | Ziedu nolikšanas ceremonijā un sadziedāšanās pasākumā pie Brīvības pieminekļa piedalījās dziedošās ģimenes un kori no četriem Latvijas novadiem –Kurzemes, Zemgales, Vidzemes un Latgales. Sadziedāšanās notika no 14:00-17:00 un piedalīties varēja ikviens klātesošais. Pasākumu tiešraidē translēja LTV.  Sadziedāšanās dalībnieki –Instrumentālā grupa J.Vaivoda vadībā, Nacionālo Bruņoto spēku orķestris, Latvijas novadu kori. Pasākumu veidoja mākslinieciskais vadītājs I.Teterovskis, režisors U.Brikmanis, mākslinieks A.Ozoliņš, muzikālais vadītājs J.Vaivods. Diriģenti –I.Teterovskis, A.Lipska, M.Klišāns, I.Točs, I.Valce un A.Meri. |
| 7.2. biedrība "Latvijas Okupācijas muzejs" | 2500 latu skolēnu semināra "Es un brīvība" organizēšanai; | 2500 latu, tajā skaitā:  484.53 latu atalgojumi,  600 dalībnieku izmitināšanas izdevumi;  1121.47 latu dalībnieku un brīvprātīgo uzturēšanās izdevumi;  294 latu balvas dalībniekiem. | Seminārs „Es un brīvība” norisinājās no 30.aprīļa līdz 2. maijam. Rīgā. Tajā piedalījās 39 dalībnieki no visiem Latvijas reģioniem, kas tika atlasīti konkursa rezultātā, kas tika organizēts kā centralizēts vēstures eksāmens.  Seminārā ar lekcijām uzstājās D.Baltiņa, T.Junzis un I.Butulis. Dalībnieki tikās ar Augstākās Padomes deputātiem J.Vaivadu un P.Simsonu. Semināra ietvaros Trešajā dienā Saeimas Sarkanajā zālē tika izspēlēta simulācija „Latvijas neatkarības atjaunošana”. Pēc simulācijas semināra dalībniekus uzrunāja 9. Saeimas priekšsēdētājs G. Daudze un Eiropas Parlamenta deputāte prof. I.Vaidere. Dalībniekus sveica arī 4. maija deklarācijas kluba deputāts G.Andrejevs un Latvijas Okupācijas muzeja direktore G.Michele. |
| 7.3. biedrībai "Tautas frontes muzeja sabiedriskā padome" | 4 800 latu vēsturisko liecību izstādes "Baltijas Neatkarības deklarācija 1990" organizēšanai | 4 800 latu, tajā skaitā:  1459.44 latu atalgojumi un autoratlīdzības (iesk. IIN);  148.9 latu valsts sociālās apdrošināšanas obligātās iemaksas;  2202.9 latu informatīvo materiālu un posteru sagatavošana (maketēšana, izgatavošana);  607.21 latu Izstādes eksponēšanas izdevumi;  381.55 pasākuma reklāmas un prezentācijas izdevumi, transports. | Izstāde "Vēsturisko liecību: dokumenti un fotogrāfijas”, kas veltīta Baltijas tautu Neatkarības deklarācijām, kas tika pieņemtas 1990.gadā no maija līdz augustam bija skatāma Rīgā, bet sākot no septembra būs skatāma reģionos: Jēkabpils Tautas namā, Jelgavas  Kultūras namā (septembris), Liepājas Vēsturesmuzejā  (oktobris), Cēsu Izstāžu namā (oktobris/novembris). |

Latvijas Republikas Neatkarības deklarācijas pasludināšanai 20.gadadienas svētku pasākumu organizēšanai piešķirto finansējumu pilnībā nav apguvusi Iekšlietu ministrija (Valsts policija) 1578 lati, Izglītības un zinātnes ministrija (Latvijas Universitāte) 5 364 lati un Kultūras ministrija (Nemateriālā kultūras mantojuma valsts aģentūra) 142 lati. Kopējā svētku pasākumu organizēšanai neapgūtā summa 7084 lati. Iekšlietu ministrijas un Kultūras ministrijas neapgūtiem līdzekļiem gada beigās tiks slēgti asignējumi, savukārt Ministru kabineta sēdes protokollēmums paredz uzdevumu Izglītības un zinātnes ministrijai nodrošināt, ka Latvijas Universitātes neapgūto finansējuma daļu 5 364 latu apmērā atskaita atpakaļ valsts budžetā.

Ziņojumu par svētku ietvaros finansētajiem pasākumiem un piešķirtā finansējuma izlietojumu izskatīts un apstiprināts Latvijas Republikas Neatkarības deklarācijas pasludināšanas 20.gadadienas svētku organizēšanas Rīcības komitejas 2010.gada 25. augustā sēdē. Saskaņā ar Rīcības komitejas sēdē nolemto, svētku organizēšanai neizmantotais finansējums jāatskaita atpakaļ valsts budžetā.

Ministrs I.Dālderis

Vīza: Valsts sekretāra p.i. U.Lielpēters

2010.09.23. 11:26

1477

67330240, fakss 67330295

Dace.Vilsone@km.gov.lv